Клайв Грейнҷер

Сэр Клайв Уилям Джон Гре́йнҷер (; 4 сентябри 1934, Суонси — 27 майи 2009, Ла-Ҳойя) — иқтисоддони англис, мутахассиси соҳаи омори иқтисодӣ.

 Зиндагинома 
Хатмкардаи Донишгоҳи Нотингҳем, бакалаври математика (1955) ва дарёи и. иқтисод (1959), профессори иқтисодиёти Донишгоҳи Сан-Диего (Калифорния, ИМА) (1970), узви Анҷумани Эконометрии Амрико (Econometric Society). Муаллифи беш аз 150 асари илмӣ, аз ҷумла даҳҳо монография. Мавзӯи асосии таҳқиқоти илмии Клайв Грейнҷер омӯзиши масъалаи алоқамандии байни нишондодҳои асосии иқтисодӣ (мас., нарх ва қурби асъор, некуаҳволӣ, истеъмол ва ғ.) мебошад. Бо усули пешниҳодкардаи Клайв Грейнҷер ин нишондодҳо бо ёрии маълумот оид ба сатҳҳои гуногуни нишондодҳои иқтисодӣ дар фосилаҳои тӯлонии замонӣ — давраҳои замонӣ таҳлил карда мешаванд.
Усулҳои пешниҳодкардаи Клайв Грейнҷер дар соҳаи таҳлили иқтисодӣ-оморӣ ба иқтисодчиён ва мутахассисони соҳаи омор имконият медиҳанд, ки тамоюлҳои оянда ва дурнамои рушди иқтисодиётро беҳтар пешгӯӣ намуда, дар барномаҳои дарозмуддати иқтисодӣ тағйирот дохил намоянд.

Соли 2009 Клайв Грейнҷер якҷоя бо Роберт Энгл "барои таҳлили давраҳои замонии иқтисодӣ бо истифода аз усули тамоюлҳои умумӣ (коинтегратсия) сазовори ҷоизаи Нобел гардид.

 Осор 
 Spectral Analysis of Economic Time Seties (ҳаммуаллиф M. Natanaka). Princeton University Press, 1964;
 Forecasting Economic Time Series (ҳаммуаллиф П. Нюболд). Academic Press, 1977;
 Modelling Nonlinear Dynamic Relationships (ҳаммуаллиф T. Terasvirta). Oxford University Press, 1993.

 Эзоҳ 

 Адабиёт